সিবিআইয়ের বক্তব্য, তাদের জেরায় সুদীপ্ত সেন বলেছিলেন, তাঁর কলকাতা ছাড়ার পেছনে শাসক দলের কিছু প্রভাবশালী নেতার হাট ছিল। তাঁরাই তাঁকে কলকাতা ছেড়ে ছলে যাওয়ার পরামর্শ দিয়েছিলেন। আমানতকারীদের টাকা ফেরত দিতে নিষেধ করেছিলেন সেই তাঁরাই। ২০১৩ সালের ১৬ এপ্রিল কলকাতা ছাড়েন সুদীপ্ত। ২৩ এপ্রিল তাঁকে ও দেবযানীকে কাশ্মীরের সোনমার্গে গ্রেফতার করা হয়। সিবিআই অফিসারদের দাবি, সুদীপ্তকে গ্রেফতারের কয়েক ঘণ্টা আগে পর্যন্ত কিছু প্রভাবশালী নেতা যে তাঁর সঙ্গে ফোনে যোগাযোগ রেখেছিলেন, তার তথ্যপ্রমাণ তাঁদের কাছে আছে।